Volvo 262C

Volvo 262C er en bilmodell produsert av Volvo i perioden 1977–1981. Volvo i Göteborg sendte «byggesett» til Bertone i Torino, der bilene ble modifisert, montert og lakkert. Alle bilene hadde V6-motorer. Utstyrslisten var lang og omfattende og i standardutrustningen inngikk blant annet elektriske vindusheiser, sentrallås, skinnseter, elektriske speil, fartsholder, klimaanlegg, lettmetallfelger og elektrisk radioantenne.

262C skilte seg fra resten av 260-serien ved at den hadde senket tak, noe som gjorde bilen ca 10 cm lavere. Forøvrig var den like identisk med 140-/240-serien som de andre. De første årene var taket kledt i vinyl. Modellen var betraktelig dyrere enn alle andre Volvo-modeller i sin tid og kun 6 622 biler ble konstruert. De aller fleste av disse ble eksportert til USA.

262C
Bilmodeller introdusert i 1977
Produktavviklinger i 1981